Huijausviesti on viesti, joka näyttää uskottavalta mutta jonka tarkoitus on haitallinen. Se pyrkii saamaan vastaanottajan tekemään jotain, mistä lähettäjä hyötyisi niin, että vastaanottajalle itselle aiheutuisi haittaa. Tavoitteena voi olla se, että vastaanottaja avaisi viestin sisältämät haitalliset linkit ja liitetiedostot, tai jakaisi henkilökohtaisia tietoja, kuten verkkopankki- tai henkilötunnuksensa. Huijausviesti voi näyttää tulleen olemassa olevailta yrityksiltä tai viranomaisilta, kuten pankilta, verovirastolta tai postilta. Huijausviestissä saatetaan kertoa esimerkiksi maksamattomista laskuista, veronpalautuksista, saapuvasta paketista tai epätavallisesta toiminnasta tililläsi.